b'\n_START_ARTICLE_\nAreh\n_START_PARAGRAPH_\nAreh je turisti\xc4\x8dni in izletni\xc5\xa1ki kraj na  Pohorju s prostranimi smu\xc4\x8di\xc5\xa1\xc4\x8di in je s cesto povezan z Mariborom in Ru\xc5\xa1ami. Na manj\xc5\xa1i planinski ravnini, ki se razprostira na vi\xc5\xa1ini okoli 1250 mnm stoji osrednji kulturni spomenik vzhodnega Pohorja, cerkev sv. Areha, po katerem je podro\xc4\x8dje dobilo ime. V bli\xc5\xbeini sta Ru\xc5\xa1ka ko\xc4\x8da in (propadajo\xc4\x8di) Hotel Areh ter to\xc4\x8dka 0. reda dr\xc5\xbeavne mre\xc5\xbee. _NEWLINE_Nedale\xc4\x8d stran je umetno jezero za zasne\xc5\xbeevanje smu\xc4\x8di\xc5\xa1\xc4\x8d ter disk golf park._NEWLINE_V bli\xc5\xbeini pa so tudi ozna\xc4\x8dene lokacije prikritih grobi\xc5\xa1\xc4\x8d povojnih pobojev._NEWLINE_Makadamska cesta z Areha vodi do Stare gla\xc5\xbeute (7 km), kjer se razcepi priti Osankarici in Ru\xc5\xa1am.'